بلوچ اسٹوڈنٹس ایکشن کمیٹی ءِ رھشوناں ھزدار پریس کلب ءَ گپ ءُ تران کنان ءَ گْوشتگ کہ بلوچستان ءَ وانگی نزام مزنیں وڑے ءَ ترسناک اِنت ءُ جوانیں وانگی ادارہ کم کچ ءَ ھست اَنت.
آیاں گْوشتگ کہ بلوچستان ءَ وانگی ادارھانی نہ بوگ ءِ سبب ءَ مزنیں کچے ءَ نودربر چہ وانگ ءَ زبھر اَنت.
بلوچستان ءِ جتائیں شھراں ھستیں وانگی ادارھاں بےراھبندی ءِ سبب ءَ نودربر جتائیں اڑ ءُ جنجالانی دیمپان اَنت ءُ انتزامہ بےراھبندی ءَ مدام نودربرانی دیم ءَ اوشتوک اِنت.
آیانی گْوشگ اِنت کہ بلوچستان ءَ اود ءَ وانگی ادارہ نہ بوگ ءُ اود ءَ انجینئرنگ ادارہ کم کچ ءَ ھست اَنت ءُ بلوچستان «شھدربرجاہ آف انجینئرنگ اینڈ ٹیکنالوجی» خضدار ءَ ھم یکیں جاھے وانگی ادارہ ءَ کنگ بیت.
بلوچستان یونیورسٹی آف انجینئرنگ اینڈ ٹیکنالوجی خضدار کہ بلوچستان ءِ مستریں انجینئرنگ یونیورسٹی زانگ بیت سرجمیں بلوچستان ءَ نودبر ٹیکنیکل ءُ انجینئرنگ ءِ پڑ ءَ ھوار بوگ ءِ ھاتر ءَ شھدربرجاہ ءَ رو اَنت. سرجمیں بلوچستان ءَ نودربر وانگی تُن ءِ پروشوک یکیں وانگی ادارہ ءَ گوستگیں بازیں مدتے ءَ انتظامیہ بےراھبندی دیمپان اِنت چریشی ءِ آسر ءَ نودربر جتائیں اَڑ ءُ جنجلانی دیمپان اَت.
راھشوناں گوشتگ کہ شھدربرجاہ ءَ انتزامیہ ءِ بےراھبندی ءِ سبب ءَ مزنیں اوشتے ءَ چہ نودربر ڈاٹریکٹریٹ اسکالرشپ ءَ چہ زبھر اَنت.
بلوچستان کہ آ ڈیھ ءِ آسر کپتگیں استان ءَ چہ زانگ بیت ءُ ھمود ءَ ھزاراں نودربر چہ مالی جاوراں چہ نزور بوگ ءِ سبب جتائیں شھدربرجاھاں اسکالرشپ ءِ ھاتر ءَ سالانی داکلہ زور اَنت. نودربرانی وانگی مدامی چارتگ ءُ ھکومت ءِ نیمگ ءَ چہ «یونیورسٹی آف انجینئرنگ اینڈ ٹیکنالوجی خضدار» نودربرانی واست ءَ ڈائریکٹریٹ اسکالرشپ ءِ درگت ءَ دیم ءَ آورتگ کہ گوستگیں سے سال ءَ چہ بند اِنت ءُ نودربر اسکالرشپ ءَ چہ زبھر اَنت.
ھکومتی باسک ءُ شھدربرجاہ بنشون ھمے جیڑہ ءَ چہ سرپد کنگ ءِ جھد کنگ بوتگ وھدیکہ ھچ وڑیں پروم ءِ سر ءَ نودبر دیھان دیگ نہ بوتگ اَنت.
بلوچستان یونیورسٹی آف انجینئرنگ اینڈ ٹیکنالوجی خضدار ءِ نودربراں اسکالرشپ ءَ چہ زبھر کنگ یک بلاھیں دردناکیں گپے. گوستگیں سے سال ءَ چہ نودربراں اسکالرشپ دیم ءَ نیارگ ءِ سبب ءَ بازیں کچے ءَ نودربرانی زندمان جنجالانی دیمپان کنگ بوگ ءَ اِنت. اے گپ ءُ ترانانی تہ ءَ ما ھکومت ءَ وھد ءُ وانگی پڑ ءَ ھواریں سرجمیں مردماں دزبندی کن ایں کہ نودبرانی جیڑہ ءَ جوانیں وڑے ءَ بہ چار اَنت زوت ءَ چہ زوت جیڑہ ءِ ھلاس کنگ گام چست بہ کن اَنت. اگاں نودربر اسکالرشپ دیم ءَ نیاورت ءُ بنشون نیمگ ءَ یکشلہ زھرشانی کنگ بیت گُڑا گل اے درگت ءَ چہ زھرشانی ءِ جمھوری وڑ ءُ پیم ءَ زور اِیت.
سرچمگ: دی بلوچستان پسٹ